OzLabs/hebrew-wiki-articles huggingface dataset:
סקסטינג

מודעה שהתפרסמה בשווייץ בשנת 2013 במסגרת קמפיין המנסה להפנות את תשומת הלב לסכנות הכרוכות בסקסטינג ולהציע עזרה לאנשים שנפגעו מסקסטינג
סקסטינג (באנגלית: Sexting) הוא מתייחס לשליחת הודעות טקסט או תצלומים בעלי אופי מיני באמצעות טלפונים ניידים. בעוד שבתחילה המונח התייחס בעיקר להודעות SMS שכללו בעיקר טקסטים עם רמיזות מיניות או בעלות תוכן מיני מפורש, עם ההתקדמות הטכנולוגית, המונח מיוחס כיום בחלקו הגדול גם לשליחת תצלומים או סרטונים בהם האדם ששולח את ההודעה מצולם בעירום. סקסטינג הפך נפוץ עם השנים, בעיקר בקרב בני נוער וזוגות מבוגרים צעירים, ובמיוחד במדינות מערביות וליברליות.<ref name="yeungth,etal."></ref> זוגות רבים שולחים הודעות סקסטינג זה לזה כיום.<ref name="Drouin 2011"></ref>

המונח הוטבע במקור במאמר משנת 2005 שהתפרסם בעיתון האוסטרלי The Daily Telegraph .<ref name="SunTele"></ref>

במסגרת מחקר שנערך בשנת 2014 על ידי אוניברסיטת יוטה, בו השתתפו 1,130 סטודנטים מהמכללה (461 גברים ו-669 נשים), עלה כי 19.1% מהסטודנטים שלחו תמונות עירום לאדם אחר באינטרנט, בעוד ש-38% אמרו כי קיבלו תמונות מסוג זה, והיו יותר גברים שציינו כי קיבלו הודעות מסוג זה מאשר נשים.<ref>[https://mds.marshall.edu/cgi/viewcontent.cgi?article=1930&context=etd]</ref><ref>[https://www.researchgate.net/publication/267159813_The_sending_and_receiving_of_sexually_explicit_cell_phone_photos_Sexting_while_in_high_school_One_college's_students'_retrospective_reports]</ref>

== אטימולוגיה ==
המילה היא הלחם בסיסים של המילים באנגלית "Sex" (מין) ו-"Texting" (שמשמעותה שליחת הודעות SMS).

== השלכות אפשריות לסקסטינג ==

=== בארצות הברית ===
* במדינות רבות בארצות הברית ישנם חוקים מחמירים נגד בני נוער מתחת לגיל 18 ששולחים תצלומי עירום זה לזה כאשר הדבר נחשב במדינות מסוימות על פי החוק למקרים של החזקה והפצה של פורנוגרפיית ילדים.<ref></ref>
* הצעירה האמריקנית ג'סיקה לוגן בת ה-18 התאבדה בתלייה לאחר שהחבר שלה הפיץ תמונות עירום שלה בקרב התלמידים בתיכון בו למדה, ולאחר שהדבר גרם להתנכלות אליה מצד תלמידים אחרים.<ref></ref>

== ראו גם ==
* שיחה ארוטית
* סייברסקס
* דיק פיק

==קישורים חיצוניים==

==הערות שוליים==

קטגוריה:הטרדה מינית
קטגוריה:מילים וביטויים בתרבות האינטרנט
קטגוריה:צילום עירום
יחסי סין–פלאו

יחסי סין–פלאו הם היחסים שבין העמים והממשלות של הרפובליקה העממית של סין לבין הרפובליקה של פלאו, בין שתי המדינות לא מתקיימים יחסים דיפלומטיים רשמיים נכון ל-2021.

== היסטוריה ==
פלאו היא אחת מהמדינות המעטות בעולם שמכירות ב ומנהלות עמה יחסים דיפלומטיים רשמיים, וזאת למורת רוחה של הרפובליקה העממית של סין שמצידה מחרימה את פלאו.

בשנת 2018 החלה הרפובליקה העממית של סין בלחץ אדיר על הרפובליקה של פלאו על מנת שתנתק את יחסיה עם הרפובליקה הסינית (טיוואן) ותכונן יחסים עמה. בחודש מאי באותה השנה סירבה פלאו ללחצים הסינים בהצהרתו של נשיא פלאו טומי רמנגסאו: "היינו שמחים להכיר גם ברפובליקה הסינית וגם ברפובליקה העממית של סין אפילו מחר...אך, בהתחשב ביחסים ובחפיפה באידיאלים ובערכים בינינו לבין טאיוואן אנחנו מעדיפים להמשיך את היחסים עם הרפובליקה הסינית."

באותה השנה החלו חיכוכים בין הרפובליקה העממית של סין לפלאו כאשר הרפובליקה הסינית מגבה את פלאו.

== נציגויות דיפלומטיות ==
* הרפובליקה העממית של סין אינה מיוצגת בפלאו, הן בדרג השגרירות והן בדרג הקונסולרי.
* פלאו אינה מיוצגת ברפובליקה העממית של סין, הן בדרג השגרירות והן בדרג הקונסולרי.

== הערות שוליים ==
לירון זייד

לירון זייד (נולד ב-19 בפברואר 1989) הוא עיתונאי, איש רדיו וטלוויזיה ישראלי, ושחקן בעברו. כתב תרבות ומגיש בחברת החדשות בערוץ קשת 12 (בעבר ערוץ 2) החל משנת 2013.

== ביוגרפיה ==
זייד נולד, גדל והתחנך ברעננה. סביו וסבתותיו הם ניצולי שואה. את לימודי התיכון עשה בתיכון אוסטרובסקי שבעיר הולדתו.

== קריירה ==
בשנת 1998 השתתף בפסטיגל כילד פסטיגל. בשנים 2000–2001 הופיע בתוכנית הילדים "פתוח" בערוץ הילדים. בשנת 2000 השתתף בסרט הילדים "כובע קסמים" בערוץ הילדים בתור טוליק. בשנת 2002 שיחק בסדרה "מיי פירסט סוני" בתפקיד יותם לזר. באותה השנה התארח בתוכנית הסאטירה מבית אסי וגורי "שידורי המהפכה" בערוץ 2, בתוכנית הפארודית "משפחת בתחת".

החל את דרכו העיתונאית בשנת 2003, כמגיש מהדורת החדשות של ערוץ הילדים "חמש וחצי", לצדם של ירון לונדון, אלכס אנסקי, אלי אילדיס ואברי גלעד. בין השנים 2004–2008 השתתף בתוכנית "אפצ'י וסיפור" מבית החינוכית בתפקיד עצמו. בשנת 2005 השתתף בקלטת הילדים "גמדי הלילה" בתור מוני גמדוני.<ref></ref>

את שירותו הצבאי עשה בגלי צה"ל ככתב בתחום התרבות, ב-2014 מונה לראש דסק לענייניי תרבות בגלי צה"ל. שימש כעורך ומפיק "ציפורי לילה מתגעגעות", ערך הפיק והגיש תוכניות, שימש כראש דסק התרבות של התחנה. לאורך השנים זכה זייד בפרס מפקד גלי צה"ל שלוש פעמים.

בגיל 21 החל לעבוד גם בחדשות המקומיות של HOT ובמקביל שב ל"חמש וחצי", כעורך ומגיש התכנית. החל מ-2013 עובד בחברת החדשות 12 – תחילה כעורך בדסק החדשות Online, בהמשך ככתב ב"מהדורה המרכזית". הוא עורך כתבות למגזיני סוף השבוע "אולפן שישי" ו"חדשות סוף השבוע", מגיש את "המהדורה הצעירה" שמופקת על ידי החדשות ומשודרת בערוץ זום.

ב-2020 החל לשמש גם כמגיש מבזקי החדשות בחברת החדשות של ערוץ 12, וכפאנליסט בתוכנית "חדשות הבוקר" עם ניב רסקין, של קשת 12.

== חיים אישיים ==
זייד נשוי לשלי, ואב לתאומים.

== קישורים חיצוניים ==

* 
* 

==הערות שוליים==

קטגוריה:אנשי טלוויזיה ישראלים
קטגוריה:חיילי גלי צה"ל
קטגוריה:סגל חברת החדשות
קטגוריה:עיתונאים כותבי עברית
קטגוריה:כתבי תרבות ישראלים
קטגוריה:עיתונאים ישראלים
קטגוריה:שחקנים ילדים ישראלים
קטגוריה:בוגרי תיכון אוסטרובסקי
קטגוריה:ישראלים שנולדו ב-1989
רולף ווטמן

גנרל רולף ווטמן (בגרמנית: Rolf Wuthmann; 26 באוגוסט 1893 – 20 באוקטובר 1977) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
ווטמן נולד ב-26 באוגוסט 1893 בקאסל, שהשתייכה לאימפריה הגרמנית. בשנת 1912 התגייס לצבא הגרמני הקיסרי, והצטרף לרגימנט הארטילריה ה-40 (אלטמרק), עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף ווטמן לרייכסווהר, ומילא בו תפקידי פיקוד ומטה. ב-1 בינואר 1937 הועלה לדרגת אוברסט לוטננט, ומונה לקצין מטה במחלקה החמישית של ה-OKH. ב-24 בנובמבר 1938 מונה לקצין אג"ם של קבוצת הארמייה השישית בהנובר, וב-1 באוגוסט 1939 הועלה לדרגת אוברסט. בעת הגיוס למלחמת העולם השנייה בקיץ 1939, הפכה קבוצת הארמייה השישית לארמייה הרביעית.

===מלחמת העולם השנייה===
במהלך המערכה בפולין ובמהלך המערכה על צרפת היה ווטמן קצין אג"ם של הארמייה הרביעית, וב-15 בנובמבר 1940 מונה לראש מטה הארמייה ה-16, עמה לחם במהלך מבצע ברברוסה. ב-26 בינואר 1942 הוענק לו עיטור הצלב הגרמני בזהב, וב-1 בפברואר 1942 הועלה לדרגת גנרל מיור. ב-1 באפריל 1942 הוא מונה לראש מטה הארמייה ה-15, וב-2 במאי 1942 הוא מונה למפקד הדיוויזיה ה-295 בדרום רוסיה ולחם עמה במהלך מבצע מקרה כחול. ב-1 במרץ 1943 הועלה לדרגת גנרל לוטננט, וב-2 באפריל 1943 הוא מונה לראש מערך התחבורה ב-OKH. ב-20 ביוני 1943 הוא מונה למפקד הדיוויזיה ה-112 באזור הרי האורל. ב-5 בדצמבר 1943 הוא מונה למפקד הקורפוס ה-9 במרכז רוסיה, וב-1 בפברואר 1944 הועלה לדרגת גנרל חיל התותחנים. במהלך מבצע בגרטיון ביוני 1944 ספג הקורפוס שלו אבדות כבדות, אך הוא הצליח לחלץ את כוחותיו, ועל כך הוענק לו ב-22 באוגוסט 1944 עיטור צלב האבירים של צלב הברזל. ב-20 באפריל 1945 הוא קיבל פקודה להגן על האי בורנהולם, וב-9 במאי 1945, לאחר הכניעה הגרמנית, הוא מסר את האי בורנהולם לידי הצבא האדום ונלקח לשבי הרוסי.

===לאחר המלחמה===
ווטמן שוחרר מהשבי בסתיו 1955. לאחר שחרורו התגורר בעיר מינדן, עד למותו ב-20 באוקטובר 1977, והוא בן 84 שנים.

== קישורים חיצוניים ==
* [http://www.lexikon-der-wehrmacht.de/Personenregister/W/WuthmannRolf-R.htm רולף ווטמן] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1893
קטגוריה:גרמנים שנפטרו ב-1977
קמפונג צ'נאנג

קמפונג צ'נאנג היא עיר בקמבודיה, בירתו של מחוז קמפונג צ'נאנג במרכז קמבודיה.

העיר ממוקמת מערבית לנהר הטונלה סאפ. ומחוברת לפנום פן על ידי כביש מהיר.

כלכלת האזור מתבססת על ייצור אורז ומקומיים רבים מתפרנסים על מדייג בעונת המונסון.<ref>[http://www.britannica.com/eb/article-9044504/Kampong-Chhnang Kampong Chhnang - Britannica Online Encyclopedia]</ref>

== קישורים חיצוניים ==

* 
* [http://cambodia.mellenthin.de/archives/category/traveling-in-cambodia/kampong-chhnang/ תמונות מקמפונג צ'נאנג]
* 

== הערות שוליים ==

קטגוריה:קמבודיה: ערים
אופל וקטרה A

אופל וקטרה A (בגרמנית: Opel Vectra A, קרוי גם: שברולט וקטרה, ווקסהול קוואליר, ווקסהול וקטרה) היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1988 – 1995 בגרמניה.

=="אופל וקטרה A"==

* מנוע קדמי.
* סוג מנוע: מנועי בנזין ומנוע דיזל.
* סוגי הנעה: הנעה קדמית 4x2, הנעה כפולה 4X4.
* 5 נוסעים (דגם סדאן 4 דלתות, דגם הצ'בק 5 דלתות).
* בשנת 1989 זכתה במקום השני בתחרות מכונית השנה באירופה.
* בשנת 1992 עבר דגם "אופל וקטרה A" מתיחת פנים.

===דגמים===

* דגמים שיוצרו עד יולי 1992: GL, GLS, GT, CD, 4x4, CD Diamant, 4x4 Diamant, Frisco, 2000, 2000 4x4.
* דגמים שיוצרו מספטמבר 1992: GL, GLS, GT, GT 16V, 4x4, CD, CD Diamant.
* דגמים שיוצרו מספטמבר 1993: GL, Eco, GLS, GT, GT 16V, CD, CD Diamant, Turbo, V6, V6 Exclusive, Special, Sportive.
* דגמים שיוצרו ממרץ 1994: GL, Special, Sportive, CDX, V6, Turbo.
* דגמים שיוצרו מספטמבר 1994: GL, Selection, Sport, CDX, V6.

==תצורות "אופל וקטרה A"==
* 4 דלתות - סדאן.
* 5 דלתות - האצ'בק.

== תמונות ==
<gallery mode="packed" heights="120">
קובץ:1990 Opel Vectra GL (35337944410).jpg | "אופל וקטרה A" דגם "GL", שנת 1990
קובץ:1991 Opel Vectra GL Hatchback (13121946165).jpg | "אופל וקטרה A" דגם "GL", שנת 1991 - הצ'בק
קובץ:1990 Opel Vectra GLS (19384050978).jpg | "אופל וקטרה A" דגם "GLS", שנת 1980
קובץ:Vectra SEH GT (95 Kw) 1989.jpg | "אופל וקטרה A" דגם "SEH GT" שנת 1989 - הצ'בק
קובץ:Opel Vectra taxi dashboard (GT 8445 R) (14961906968).jpg | "אופל וקטרה A" - מונית, מבט לתא הנהג ולוח מחוונים
קובץ:1989 Opel Vectra A 1.8 S GL (16643633903).jpg | "אופל וקטרה A" דגם "1.8 S GL ", שנת 1989
קובץ: 1991 Opel Vectra 2.0i GLS Saloon (6901125821).jpg| "אופל וקטרה A" דגם "2.0i GLS Saloon", שנת 1991
קובץ:Opel Vectra 1.6i GL 1995 (15482250062).jpg | "אופל וקטרה A" דגם "1.6i GL", שנת 1995
קובץ:Opel Vectra taxi (14961801410).jpg | "אופל וקטרה A" - מונית
</gallery>

==ראו גם==
* אופל
* אופל אסקונה A
* אופל אסקונה B
* אופל אסקונה C
* אופל וקטרה C
* אופל קפיטן
* אופל אדמירל

==קישורים חיצוניים==

* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות
קטגוריה:מוניות
וקטרה A
קטגוריה:דגמי מכוניות שהושקו ב-1988
קטגוריה:כלי רכב גרמניים
ששנא גאון

רב ששנא גאון (חתם בשם משרשיא בר תחליפא) היה ראש ישיבת סורא, בדור החמישי והאחרון של הסבוראים במאה השביעית. יש הרואים בו את פותח תקופת הגאונים. ויש הרואים בו חלק מתקופת מעבר בין הסבוראים לגאונים. 

==חייו==

התמנה לראש ישיבה לאחר פטירת רב הונאי (הונא) גאון, משה גיל מתארך את כהונתו בערך לשנת 670, והרב גרשום הרפנס כותב שהחל לכהן בסביבות שנת 660.

היה הראשון מבין הגאונים שתשובות ממנו הגיעו לידינו.

לפי רבי אברהם אבן דאוד, נפטר בשנת ד'תמ"ט (689 לערך), אך כותבים מאוחרים הגיהו שנפטר בשנת ד'תכ"ט (669).

==מתשובותיו==
* מיוחסת לו תשובה המהווה את המקור הקדום ביותר למנהג כפרות עם תרנגול, ויש החולקים על זיהוי זה.
* מניחים תפילין בתשעה באב, אך לא בחול המועד.
* סומא פטור מהנחת תפילין.
* אם ספר תורה פתוח, אסור לבעל הקורא לומר אף מילה (אפילו בין עולה לעולה), שלא יחשבו שדבריו כתובים בתורה.
* אסור לקרוא בתורה אפילו מילה אחת שלא מהכתב.

==לקריאה נוספת==
* מרדכי מרגליות (עורך), אנציקלופדיה לחכמי התלמוד והגאונים כרך ב' עמ' 353.
* יעקב גרטנר, "עיון חדש בתשובה המיוחסת לרב ששנא", בתוך: עיוני תפילה: מנהגים ותולדות, אלון שבות 2018, עמ' 323–330.

==הערות שוליים==

קטגוריה:סבוראים
קטגוריה:גאוני סורא
קטגוריה:אישים שחיו במאה ה-7
קטגוריה:נפטרים ב-689
אופל וקטרה B

אופל וקטרה B (בגרמנית: Opel Vectra B, קרוי גם: ווקסהול וקטרה, הולדן וקטרה, שברולט וקטרה), היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1995 – 2002 בגרמניה.

=="אופל וקטרה B"==

* מנוע קדמי.
* סוג מנוע: מנועי בנזין ומנוע דיזל.
* סוג הנעה: הנעה קדמית 4x2.
* 5 נוסעים (דגם סדאן 4 דלתות, דגם הצ'בק 5 דלתות).
* בשנת 1998 עבר דגם "אופל וקטרה B" מתיחת פנים.
* בשנת 1998 השיגה אופל וקטרה את המקום השלישי במכירות ב"קטגוריה D" באירופה, עם כ-273 אלף יחידות.

===דגמים (בין השנים 1995–2002)===
* "Vectra BelAir" (דגם בסיסי).
* "Vectra Beauty" (דגם בסיסי).
* "Vectra "CD".
* "Vectra CD Exklusiv".
* "Vectra Exklusiv CDX".
* "Vectra Sport".

==תצורות "אופל וקטרה A"==

* 4 דלתות - סדאן.
* 5 דלתות - האצ'בק .
* 5 דלתות - סטיישן.

== תמונות ==
<gallery mode="packed" heights="100">
קובץ:Opel Vectra 1.8 1997 (9683925294).jpg | "אופל וקטרה B", שנת 1997
קובץ: Opel vectra B.jpg| "אופל וקטרה B"
קובץ:Vectra b arriere.jpg | "אופל וקטרה B" בתצורה 4 דלתות
קובץ:Opel Vectra B rear 20091015.jpg | "אופל וקטרה B" בתצורה 4 דלתות
קובץ:Opel.vectra.b-interior.jpg | "אופל וקטרה B" - מבט לתא הנהג ו-לוח מחוונים
קובץ:Opel Vectra B 2.0 TDI EcoTec 16V '99 (7).jpg | "אופל וקטרה B" דגם "2.0 TDI EcoTec", שנת 1999
קובץ:Opel Vectra B 2.0 TDI EcoTec 16V '99 (3).jpg | "אופל וקטרה B" דגם "2.0 TDI EcoTec", שנת 1999
קובץ:Opel Vectra B 2.0 TDI EcoTec 16V '99 (5).jpg | "אופל וקטרה B" דגם "2.0 TDI EcoTec", שנת 1999
קובץ: | "אופל וקטרה B"
קובץ: Opel Vectra B Caravan 1.6 Edition2000 (11).jpg| "אופל וקטרה B" - סטיישן
קובץ: Opel Vectra B Caravan 1.6 Edition2000 (1).jpg| "אופל וקטרה B" - סטיישן
קובץ:Opel Vectra B caravan FL.JPG | "אופל וקטרה B" - סטיישן
</gallery>

<gallery mode="packed" heights="100">
קובץ:Opel Vectra B. German police car. Spielvogel.jpg | "אופל וקטרה B" - ניידת משטרה בגרמניה
קובץ:Carnival police.jpg | "אופל וקטרה B" - ניידת משטרה
קובץ:Municipal police automobile in Lausanne, 2007.jpg | "אופל וקטרה B" - ניידת משטרה
</gallery>

==ראו גם==
* אופל
* אופל אסקונה A
* אופל אסקונה B
* אופל אסקונה C
* אופל וקטרה A
* אופל וקטרה C
* אופל קפיטן
* אופל אדמירל

==קישורים חיצוניים==

* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות
קטגוריה:מכוניות סטיישן
וקטרה B
קטגוריה:דגמי מכוניות שהושקו ב-1995
קטגוריה:כלי רכב גרמניים
פלסיוסוכוס

פלסיוסוכוס (שם מדעי: Plesiosuchus; משמעות השם: "קרוב לתנין" או "פלסיוזאור תנין") הוא סוג של זוחל נכחד שהשתייך למשפחת המטריורינכוסיים, קבוצה של דמויי תנינאים ששלטה בימים של המזוזואיקון והוא התקיים ביורה העליון שלפני 154 עד 149 מיליון שנה מזמננו. סוג זה התגלה בתצורות בדורסט, אנגליה ובספרד, והוא תואר בידי החוקר האנגלי ריצ'רד אוון ב-1884. הסוג הכיל מין אחד - Plesiosuchus manselii.

זוחל קדום זה היה קרובו של הדקוזאורוס האימתני, ובתחילה סברו שמדובר באותו יצור. עם זאת, מבנה סנפיריו דמו לאלה של הפלסיוזאורים, עליהם נקרא. הסנפירים הרחבים עזרו לו לשייט במהירות במים והוא היה בעל זנב ארוך ששימש כהגה. הלסתות שלו היו רחבות והיו יכולות לבלוע טרף קטן בקלות בנוסף על שרירי לסתות עצומים מאחוריהם. הוא היה בעל שיניים חדות רחבות עם ציפוי קשיח. המבנה של השיניים דמה לזה של רשת לוכדת כשחלקן פנו החוצה ואחרות פנימה בצורה מתואמת. לסתות אלה מזכירות מאוד את לסת הגוויאל.

המבנה של הזוחל התאים בעיקר לציד דגים שונים, אך ייתכן שהוא גיוון בזוחלים ימיים אחרים למשל צבי ים או איכתיוזאורים, וכן פטרוזאורים מנמיכי עוף.

==קישורים חיצוניים==

קטגוריה:בעלי חיים שתוארו ב-1884
קטגוריה:טקסונים שתוארו בידי ריצ'רד אוון
קטגוריה:מטריורינכוסיים
קטגוריה:בעלי חיים שחיו ביורה עליון באירופה
קטגוריה:מאובני טקסונים שתוארו ב-1884
מרקוס זדר

מרקוס תומאס תיאודור זדר (בגרמנית: Markus Thomas Theodor Söder, נולד ב-5 בינואר 1967) הוא פוליטיקאי גרמני, ראש ממשלת מדינת בוואריה מאז ה-16 במרץ 2018, ויושב ראש המפלגה הנוצרית-סוציאלית בבוואריה, מאז ה-19 בינואר 2019.
הוא מכהן כחבר בית הנבחרים הבווארי מאז 1994, וכיהן במספר תפקידי שר בממשלת בוואריה בין בשנים 2007 ו-2018.

==קישורים חיצוניים==

* 

קטגוריה:פוליטיקאים גרמנים
קטגוריה:בוואריה: אישים
קטגוריה:גרמנים שנולדו ב-1967
לאבד את אליס

לאבד את אליס היא סדרה טלוויזיה ישראלית מסוגת דרמה ומותחן פסיכולוגי בהשראת אגדת פאוסט,<ref name=":1"></ref> שעלתה לשידור ב-HOT3 ב-18 ביוני 2020. את הסדרה יצרה וביימה סיגל אבין.<ref name=":0" /> 

הסדרה נמכרה לשירות הסטרימינג "אפל TV פלוס", והיא הסדרה הישראלית השנייה שנרכשה על ידי אפל.

== עלילה ==
הסדרה עוקבת אחר אליס גינור (איילת זורר) קולנוענית מוערכת בת 40 פלוס, שמרגישה תקועה מבחינה מקצועית, זקנה מבחינה חיצונית, שאינה רלוונטית עוד ועייפה אל מול האנרגיה הבלתי נגמרת של שלוש בנותיה, אותן מגדלת ביחד עם דויד, שחקן מצליח ונחשק (גל תורן). יום אחד, בפגישה מקרית ברכבת לבנימינה, בדרך חזרה לביתה בזכרון יעקב, פוגשת אליס את סופי (ליהי קורונובסקי) פאם פטאל צעירה ותסריטאית מבטיחה בשנות ה-20 לחייה, שמציגה את עצמה כמעריצה של אליס וחולמת שאליס תביים את התסריט שכתבה. הכישרון, הנעורים והמיניות המתפרצת של סופי מעוררים את אליס, שמפתחת כלפיה אובססיה ומכניסה אותה אל תוך חייה המקצועיים, המשפחתיים והמיניים. במה שנראה כבחירה מודעת, נשאבת אליס אל עולמה האפל וההרסני של סופי, וככל שהעלילה מתקדמת ומתפתלת כבר לא ברור מי חדרה אל חייה של מי, מי לוקחת ומי נותנת, ומי תוביל את מי אל הסוף הפטאלי.<ref name=":1" /><ref></ref>

== צוות השחקנים ==
* אליס גינור (איילת זורר): אשת קולנוע בת 40 פלוס שירדה ממעמדה.
* סופי מרציאנו (ליהי קורנובסקי): תסריטאית מבטיחה בשנות ה-20 לחייה, מציגה את עצמה כמעריצה של אליס.
* דויד ברקת (גל תורן): בעלה של אליס. שחקן מצליח ונחשק.
* עמי (שי אביבי): בן זוגה של סופי.
* תמי (חלי גולדנברג): אמא של דויד.
* תמיר (יוסי מרשק): שכן של אליס. רופא, בעלה של קרן.
* קרן (נובה דובל): שכנה של אליס. בטיפולי פוריות, אשתו של תמיר.
* פנינה (רונה ליפז-מיכאל): אמא של נעמי.
* נעמי אלפיסי (נטע גולד): חברה של סופי.
* יעל (נינה קוטלר): מלהקת את הסרט של סופי.
* דנה/ מיה (ג'ייד הדס סקורי): השחקנית שנבחרה לגלם את דנה חברתה של אלינור בתסריט של סופי ובבימויה של אליס גינור.

== הפקה ==
נטע ריסקין הייתה מועמדת לגלם את דמותה של אליס.<ref></ref>
ההפקה צולמה בשנת 2019.<ref></ref>

הסדרה התחרתה בפסטיבל "קאן סירייס" בקטגוריות הסדרה הטובה ביותר, הבמאי, התסריטאי, המוזיקה שכתבו תום דרום ואסא רביב והתוכן, והייתה אמורה להיות מוקרנת בפסטיבל ב-30 במרץ 2020.

== קישורים חיצוניים ==

* 

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:HOT: תוכניות וסדרות
קטגוריה:אפל TV פלוס: תוכניות וסדרות
יחסי מרוקו–נורווגיה

יחסי מרוקו–נורווגיה הם היחסים הדיפלומטיים הרשמיים שבין ממלכת מרוקו לבין ממלכת נורווגיה.

== היסטוריה ==
בין מרוקו לנורווגיה מתקיימים יחסים דיפלומטיים מלאים שידעו עליות ומורדות. בין שתי המדינות התקיימו משברים על רקע חילוקי דעות.

=== המשבר הדיפלומטי של 2009 ===
נתינת המקלט של השגרירות הנורווגית לשני ילדים בעלי אזרחות כפולה מרוקאית-נורווגית בעת שברחו ממרוקו בשנת 2009 הובילה למשבר דיפלומטי בין שתי המדינות. הילדים נשארו בשגרירות למשך שלושה ימים. לאחר עזיבת הילדים, יום לאחר מכן, עזב השגריר הנורווגי את מרוקו. הרשויות המרוקניות לא הסכימו להגעת שגריר נורווגי חדש למרוקו למשך מספר שנים בעקבות המקרה.

=== רצח מארן אולנד (2018) ===
בשנת 2018 נרצחה במרוקו מארן אולנד, תיירת נורווגית, יחד עם לואיזה וסטרגר, תיירת דנית. התיירות נרצחו על ידי המדינה האיסלאמית כנקמה על קרב דיר א-זור.

== נציגויות דיפלומטיות ==
* מרוקו מיוצגת בנורווגיה בדרג השגרירות באמצעות שגרירות רשמית שהיא מחזיקה באוסלו, בירת המדינה.
* נורווגיה מיוצגת במרוקו בדרג השגרירות באמצעות שגרירות רשמית שהיא מחזיקה ברבאט, בירת המדינה. נורווגיה מיוצגת במרוקו גם בדרג הקונסולרי באמצעות שתי קונסוליות רשמית שהיא מחזיקה באגאדיר, ובקזבלנקה.

== הערות שוליים ==
פרברים רפיוג'יז

פרברים רפיוג'יז (באנגלית: Parvarim Refugeez) היא להקת היפ הופ ישראלית, שהוקמה בשנת 2000 והתפרקה בשנת 2007. הלהקה הייתה אחת מלהקות ההיפ הופ לייב היחידות בישראל, נחשבת<ref></ref> לאחת מחלוצי להקות ההיפ הופ בישראל.

== היסטוריה ==
הלהקה הוקמה בשנת 2000 על ידי שמונת חבריה, תושבי מכבים-רעות. הטקסט של הלהקה עסק בגרסתם של חברי הלהקה לחיים ביישוב, באופן סאטירי, השואב השראתו מסרטי כנופיות וגנגסטא-ראפ. הלהקה שרה באנגלית ובעברית, וזכתה להצלחה ברחבי הארץ. במהלך פעילותה הוציאה פרברים רפיוג'יז מספר סינגלים, אי.פי ואלבום בצורה עצמאית.

בשנת 2002, יצא אלבום המכיל תיעוד מלא של ההופעה הראשונה של הלהקה במועדון בארבי בתל אביב.

בשנת 2002 פורסמה גרסה חדשה לשירם, "כיכר פארטי", שהיה לשיר ההצלחה של הלהקה. חברי הלהקה הקימו את חברת התקליטים היי פייבר הפקות, דרכה הוציאה הלהקה מיני אלבום בשם "מודיעין בבילון", ובו חמישה שירים.

בשנת 2004 יצא מיני-אלבום שני ללהקה, בשם "Kikar Party". באותה שנה השתתפה הלהקה במופע של אמן הדאדא חוני המעגל וקבוצת סמרטוט בפסטיבל עכו בשם אוריינט אקספרס, שהיה פופולרי מאוד.

באותה שנה יצא הסינגל המצליח הראשון שלה "כיכר פארטי", אשר הושמע כמה וכמה פעמים בכמה תחנות רדיו שונות והיה ללהיט. השיר הפך למפורסם ויראלי עוד יותר, כאשר בזמן צילומי הקליפ שלו התרחש עימות בין חברי הלהקה למשטרה וכוחות מגב, והאירוע כולו תועד בקליפ וסוקר בהרחבה<ref></ref>בתקשורת הארצית.

בשנת 2006 יצא הסרט הדוקומנטרי "קפיץ קפוץ", של הבמאי רותם מלנקי, שתיעד את פעילות הלהקה, בדגש על נמרוד דוויק, כמנהל הלהקה. הסרט זכה בפרס הדוקומנטרי הטוב מאת קשת בעבור החוויה הישראלית<ref></ref>.

בשנת 2007 יצא אלבומה המלא הראשון והיחיד של הלהקה, תחת הלייבל היי פייבר הפקות, בשם "Rapperrarium". האלבום היה להצלחה, והכיל מספר שירים שהופיעו קודם לכן במיני האלבומים. בסוף אותה שנה התפרקה הלהקה.

בשנת 2024 יצא הסרט הדוקומנטרי של טל אבידן "יו לטס ראפ", המתעד את פעילות הלהקה לאורך תקופת פעילותה. גרסה בעבודה של הסרט הוקרנה לראשונה במסגרת פסטיבל סאונדטרק בסינמטק תל אביב<ref></ref>.

== חברי ההרכב ==
* נמרוד דוויק - ראפ
* ניר אלהרר - ראפ
* גדי חינקיס - ראפ
* גבי בן משה - ראפ
* מתן ארגס - גיטרה
* אביטל תמר - גיטרה
* חגי זהבי - גיטרה בס
* אסף דורי - תופים
* אסף ארגס - DJ
* נועה פארן - שירה

== דיסקוגרפיה ==
=== אלבומי אולפן ===
* 2007: Rapperarium

=== מיני-אלבומים ===
* 2003: Modi'in Babylon
* 2004: Kikar Party

=== אלבומי הופעה ===
* 2002: Live in the Barby

== קישורים חיצוניים ==

* 
* [http://www.qube.co.il/פרברים-רפיוגיז פרברים רפיוג'יז], באתר Qube

==הערות שוליים==

קטגוריה:להקות היפ הופ ישראליות
קטגוריה:להקות שהוקמו בשנת 2000
אופל וקטרה C

אופל וקטרה C (בגרמנית: Opel Vectra C, קרוי גם: ווקסהול וקטרה, הולדן וקטרה), היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 2002 – 2008 בגרמניה.

=="אופל וקטרה C"==

* בשנת 2002 שווקו 43,958 יחידות מדגמי "אופל וקטרה C".
* מנוע קדמי.
* סוג מנוע: מנועי בנזין ומנוע דיזל.
* סוג הנעה: הנעה קדמית 4x2.
* 5 נוסעים (דגם סדאן 4 דלתות, דגם הצ'בק 5 דלתות).
* קיבולת מכל דלק - 61–60 ליטר.
* בשנת 2005 דגם "אופל וקטרה C" עבר מתיחת פנים.

===גרסאות (בגרמניה)===
* "Cosmo" - יוצר מיוני 2005 – יוני 2007.
* "Cosmo Plus" - יוצר מיולי 2007 – יולי 2008.
* "Edition" - יוצר מיוני 2005 – יוני 2007.
* "Edition Plus" - יוצר מיולי 2007 - יולי 2008.
* "GTS" - יוצר מיולי 2002 – יוני 2007.
* "OPC" - יוצר מיוני 2005 – יולי 2008.

====גרסאות (בגרמניה) דגמים מיוחדים====
* "Edition" - יוצר מיולי 2004 – נובמבר 2004.
* "First Edition" - יוצר מיוני 2005 – אוגוסט 2005.
* "Turbo Edition" - יוצר מאפריל 2003 – יוני 2003.
* "Irmscher i35" - יוצר בין השנים 2005 – 2004.

==תצורות "אופל וקטרה C"==
* 4 דלתות - סדאן.
* 5 דלתות - האצ'בק.
* 5 דלתות - סטיישן.

== תמונות ==
<gallery mode="packed" heights="90">
קובץ:Opel Vectra.JPG | "אופל וקטרה B"
קובץ:Opel vectra 5T opc.jpg | "אופל וקטרה B"
קובץ:Opel Vectra front 20080116.jpg | "אופל וקטרה B" בתצורה 4 דלתות
קובץ:Opel Vectra rear 20080116.jpg | "אופל וקטרה B" בתצורה 4 דלתות
קובץ: OPEL VECTRA CARAVAN 1.9 CDTI OPC-LINE.jpg| "אופל וקטרה B" - סטיישן
קובץ:Opel Vectra C Caravan Facelift front 20100711.jpg | "אופל וקטרה B" - סטיישן
קובץ:Irmscher Vectra i35 Kompressor - 4.jpg | "אופל וקטרה B" - סטיישן
</gallery>

<gallery mode="packed" heights="100">
קובץ:EURO TAKSO Opel.JPG | "אופל וקטרה B" - מונית בתצורה סטיישן
קובץ:SINU TAKSO Vectra.JPG | "אופל וקטרה B" - מונית בתצורה סטיישן
קובץ:Opel Vectra 1.9 CDTI SW taxi a Rovigo 03.jpg | "אופל וקטרה B" דגם " 1.9 CDTI SW" - מונית בתצורה סטיישן
קובץ:'Victory' taxi 01 936-CD in Pristina.JPG | "אופל וקטרה B" - מונית
</gallery>

<gallery mode="packed" heights="100">
קובץ:Dublin, Co. Dublin - Ireland (9200213284).jpg | "אופל וקטרה C" - ניידת משטרה בתצורה סטיישן (דבלין, אירלנד)
קובץ:CH Policecar Locarno 20110101.JPG | "אופל וקטרה C" - ניידת משטרה בתצורה סטיישן
קובץ:RMP OPEL VECTRA 2.jpg | "אופל וקטרה C" - ניידת משטרה בתצורה סטיישן
</gallery>

==ראו גם==
* אופל
* אופל אסקונה A
* אופל אסקונה B
* אופל אסקונה C
* אופל וקטרה A
* אופל קפיטן
* אופל אדמירל

==קישורים חיצוניים==

* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:מוניות
וקטרה C
קטגוריה:דגמי מכוניות שהושקו ב-2002
קטגוריה:כלי רכב גרמניים
סלומון סמוליאנוב

סלומון סמוליאנוב (ברוסית: Соломон Смолянов, בגרמנית: Salomon Smolianoff; מרץ 1899 – 1976) היה זייפן וניצול שואה שהיה מעורב במבצע ברנהרד. בסרט "הזייפנים" המבוסס על זיכרונותיו של אדולף בורגר, שונה שם הדמות לסלומון "סאלי" סורוביץ'. את הדמות מגלם קארל מרקוביץ, שחקן תיאטרון וטלוויזיה אוסטרי.

== חייו ==
סלומון סמוליאנוב נולד למשפחה יהודית בקרמנצ'וק, אוקראינה.<ref>Lawrence Malkin, "Krueger's Men", Publisher: Little, Brown & Company,Pub. Date: October 2006</ref> הוא למד ציור באימפריה הרוסית, אך נאלץ לעזוב את הארץ בשנת 1922 מכיוון שהוריו היו בצד הלא נכון של המהפכה הסובייטית. הוא טייל ברחבי אירופה, התחתן באיטליה<ref>Lawrence Malkin, www.lawrencemalkin.com</ref> ולבסוף ניסה לפתוח חיים חדשים בגרמניה, שם פגש זייפן והחליט להפוך לאחד כזה בעצמו.<ref>Karl Markovics, in an article for The Sydney Morning Herald, May 9, 2008</ref> הוא היה מבוקש על ידי כמה כוחות משטרה אירופיים לפני פרוץ מלחמת העולם השנייה.<ref>Svaroy Yaron, Lawrence Malkin, "Hitler's Jewish Forgers", Orion Publishing Group, Limited, , 2006</ref>

בשנת 1939 ברנהרד קריגר, מי שיהיה לשטורמבנפירר באס-אס וראש מבצע ברנהרד, כלא מאחורי סורג ובריח והוא נשלח למחנה הריכוז מאוטהאוזן ושימש את שומרי האס אס כצייר דיוקנאות ואמן. הוא נבחר להשתתף במבצע ברנהרד, הועבר למחנה הריכוז זקסנהאוזן בשנת 1944 ובסופו של דבר לאתר אבנזה ברשת המחנות של מאוטהאוזן,<ref>Adolf Burger (1989) Akcia Bernhard: Obchod s miliónmi. Bratislava.</ref> משם שוחרר על ידי צבא ארצות הברית ב-6 במאי 1945.<ref>Max Garcia, "Befreiung des KZ-Nebenlagers Ebensee: Neue historische Details." Zeitschrift des Zeitgeschichtemuseums Ebensee, 1998.</ref> עקבותיו אבדו לאחר שחרורו. עד מהרה הוא היה ברשימות "מבוקש" בין-לאומיות כזייפן, אך לפי ההערכות הוא גם זייף ניירות הגירה ליהודים שניסו להגיע לארץ ישראל.

לאחר מכן היגר לאורוגוואי, שם זייף אייקונים רוסיים. המשטרה באורוגוואי ככל הנראה עלתה על עקבותיו וסמוליאנוב עבר לברזיל בשנות החמישים, שם נכנס לעסקי הצעצועים.

==מותו==
סמוליאנוב נפטר בפורטו אלגרה בדרום ברזיל בשנת 1976. את שנותיו האחרונות העביר בציור דיוקנאות ויצירת צעצועים.

== לקריאה נוספת ==
* Lawrence Malkin, "Krueger's Men", Publisher: Little, Brown & Company, Pub. Date: October 2006
* Svaroy Yaron, Lawrence Malkin, Hitler's Jewish Forgers, Orion Publishing Group, Limited, , 2006 
* Adolf Burger (1989) Akcia Bernhard: Obchod s miliónmi. Bratislava.
* Max Garcia, «Befreiung des KZ-Nebenlagers Ebensee: Neue historische Details.» Zeitschrift des Zeitgeschichtemuseums Ebensee, 1998.

==קישורים חיצוניים==

== הערות שוליים ==

קטגוריה:אסירים במחנה הריכוז מאוטהאוזן
קטגוריה:יהודים ברזילאים
קטגוריה:ניצולי השואה
קטגוריה:זייפנים
קטגוריה:ילידי 1899
קטגוריה:נפטרים ב-1976
לשכת הקנצלר (סדרת טלוויזיה)

Kanzleramt (בגרמנית: לשכת הקנצלר) היא סדרת טלוויזיה גרמנית המבוססת על תבנית סדרת הטלוויזיה האמריקאית הבית הלבן, בהפקת רשת ZDF. עלילתה ממוקמת בעיקר בלשכת קנצלר גרמניה הבדיוני אנדראס ווייר (קלאוס בארנדט) ומספר את סיפור הקריירה הפוליטית של ראש הממשלה הגרמנית ועל חייו הפרטיים כאלמן ואב לבת מתבגרת.

== עלילה ==
לקנצלר גרמניה אנדראס ווייר יש בעיות רבות. לא משנה אם נשיא רוסיה לא רוצה להחזיר תמונות שנעלמו במהלך מלחמת העולם השנייה, אם הוא סובל מכאבי גב או אם נורה שגריר גרמניה בטורקיה. באופן פרטי ווייר גר עם בתו נינה בת ה-17 שהתאהבה ברקדנית סלסה והקנצלר מוצא עצמו מלהטט בקושי בין בעיות מדיניות לבעיותיו האישיות.

== שחקנים ודמויות ==
* קלאוס בארנדט - אנדראס ווייר, קנצלר 
* רוברט אטצורן - נורברט קראפט, ראש לשכת הקנצלר 
* הרברט קנאופ - קוני ברגמן, דובר הממשלה 
* קלאודיה מישלן - אדית למברט, ראש המחלקה למדיניות חוץ 
* ריטה רוסק - בירט שמיץ, ראש סגל לשכת הקנצלר 
* הייקו דויטשמן - אלכסנדר נכטווה, כותב הנאומים של הקנצלר הפדרלי 
* קרולינה טסקה - נינה ווייר, בתו של הקנצלר הפדרלי 
* גבריאלה מריה שמייד - ד"ר כריסטה טמפלין, רופאת הקנצלר 
== ביקורת ==
"'לשכת הקנצלר' היא מבדרת, מרגשת ומעניינת", אמר פרידריך בוהל (ממפלגת CDU), לשעבר ראש לשכת הקנצלר.<ref></ref> בהשוואה לתבנית האמריקאית עטורת הפרסים, הסדרה נראתה לרוב המבקרים כסדרה רדודה וטריוויאלית.<ref></ref> כותב הנאומים לשעבר של המדינאי הגרמני ווילי ברנדט, מרטין א. סוסקינד, ציין כי הסדרה בלתי מציאותית.<ref></ref> 

הסדרה לא זכתה להצלחה ובוטלה לאחר שנים עשר פרקים. צפו בה 4.87 מיליון צופים (נתח שוק של 15.2 אחוזים),<ref></ref><ref></ref> אך מספרי הצפייה צנחו במהירות יחסית ל-1.5 עד 1.7 מיליון.<ref></ref> 
==ראו גם==
* חדר מלחמה (סדרת טלוויזיה)

== קישורים חיצוניים ==

== הערות שוליים ==

קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות טלוויזיה גרמניות שעלו לשידור בשנות ה-2000
קטגוריה:תוכניות טלוויזיה שמתרחשות בברלין
קטגוריה:תוכניות טלוויזיה בשפה הגרמנית
שבע (להקה)

שבע הייתה להקה ישראלית.

== היסטוריה ==
הלהקה הוקמה ב-1995 על ידי מוש בן ארי, גיל רון שמע ואבישי בר-נתן. הלהקה הופיעה בישראל ובפסטיבלים ברחבי העולם.

ב-1997 הוציאה הלהקה את אלבום הבכורה שלה, "החתונה השמימית". מהאלבום בלט השיר "סאלאם" שכתב והלחין חבר הלהקה מוש בן ארי.

ב-1998 השתתפו באלבום הראשון של המיזם המוזיקלי "עבודה עברית", תוך שביצעו את השיר "שיר מספר שמונה", שבוצע במקור על ידי אריק איינשטיין באלבום "בדשא אצל אביגדור".

ב-1999 יצא אלבומה השני של הלהקה, "יומם ולילה". מתוך האלבום, התפרסם ביצועה של הלהקה לשיר "שיר למעלות". האלבום בנוי כאלבום קונספט, בו כל שיר הוקדש עבור אדם כלשהו, בין האנשים ניתן למנות את יצחק רבין, ג'ון לנון, בוב מארלי, חיים נחמן ביאליק ונחמן מברסלב.

ב-2002 יצא אלבומה השלישי של הלהקה, "גן", שלארחיו יוצא הלהקה לסיבוב הופעות.

ב-2004 יצא אלבומה הרביעי, "החתונה השמימית". בספטמבר 2004 ערכו מופע מיוחד עבור מדונה, בעת שביקרה בישראל.

ב-2005, הוציאה הלהקה את אלבום ההופעה "Live in Australia", שהוקלט במהלך הופעתם באוסטרליה. האלבום זכה בפרס IMA לאלבום ההופעה הטוב ביותר לשנת 2006.

באוקטובר 2017, מוש בן ארי, גיל רון שמע ואודי בן כנען הופיעו שוב יחד, ב"פסטיבל התמר" בים המלח.
== חברי הלהקה ==
* מוש בן ארי - שירה, גיטרה
* אודי בן כנען - שירה, בס
* אבישי בר נתן - חליל
* אחמד טאהר - דרבוקה
* אמיר פייס - סאז
* ורד כהן - שירה, תופים
* גיל רון שמע - ג'ומבוש
* ליאור שולמן - תופים

== דיסקוגרפיה ==
=== אלבומי אולפן ===
* 1997: החתונה השמימית
* 1999: יומם ולילה
* 2002: גן
* 2004: החתונה השמימית

=== אלבומי הופעה ===
* 2005: Live in Australia

== קישורים חיצוניים ==
* 

* 
==הערות שוליים==

קטגוריה:להקות אתניות ישראליות
קטגוריה:מוזיקת עולם
קטגוריה:להקות שהוקמו בשנת 1995
צורה צבע וצליל

צורה צבע וצליל היא שיטה להוראת קריאה עברית המלמדת היכרות, הצגת וזיהוי האותיות וסימני הניקוד העבריים, תוך שימוש בעזרי זיכרון - צבע וצורה, המשולבים עם סימני הניקוד. השיטה מסתמכת על שילוב הפן האורתוגרפי (האותיות וסימני הניקוד) והשמיעתי-פונולוגי עם הפן החזותי של הצורות והצבעים, מתוך הנחה שהם מוכרים ללומד באופן אינטואיטיבי. עם התקדמות התלמיד, מוסרים עזרי הזיכרון בהדרגה עד לפיתוח יכולת קריאה שוטפת של האותיות וסימני הניקוד בלבד.

דוגמאות לסימון בשיטת 'צורה צבע וצליל'

== עקרונות השיטה ==
השיטה פותחה על ידי יצחק תורג'מן כמענה לקושי שיוצרים סימני הניקוד המקובלים על הקורא המדבר עברית בת זמננו. הניקוד הטברני, שהוא המקובל כיום בקרב דוברי עברית בארץ ובעולם, מכיל 12 סימני ניקוד שונים, בעוד בעברית המודרנית ישנה הבחנה בין חמש תנועות בלבד. פער זה מקשה על לימוד הקריאה בקרב ילדים בישראל.

שיטת 'צורה צבע וצליל' מבקשת להתמודד עם קושי זה על ידי הוספת עזרי זיכרון לטקסט המנוקד. לצורך כך נבחרו חמישה צמדים של צורה וצבע, והוצמדו לחמש התנועות הקיימות בהגיית העברית המודרנית, בהתאמה של צורה=צבע=צליל. ריכוז קבוצות הניקוד הבסיסיות לחמש צורות צבעוניות בלבד, מקל את המלאכה, ולימוד הקריאה הבסיסי. ההנחה היא שאין צורך ללמד את זיהוי הצורות והצבעים, אלא הם ידועים לכל.

האפשרות לזהות את סימן הניקוד על ידי עזרים חושיים שונים מאפשרת לילד לבחור אינטואיטיבית (במודע או שלא במודע) בצורה או בצבע כקוד עזר אסוציאטיבי לזיהוי סימני הניקוד

הצורות והצבעים המשמשים בשיטה:
* ריבוע אדום עבור התנועה a - קמץ, פתח וחטף פתח.
* עיגול כחול עבור התנועה i - חיריק.
* משולש סגול עבור התנועה e - צירה, סגול ושוא (לשווא הנח נוספת מסגרת אפורה). 
* אליפסה כתומה עבור התנועה o - חולם.
* מעוין ירוק עבור התנועה u - שורוק וקובוץ.

בהוראת הקריאה בשיטת 'צורה צבע וצליל', מציגים לתלמיד את האות וסימן הניקוד כאשר הם מונחים בתוך הצורה הצבעונית, והוגים יחד איתו את הצירוף המתקבל. הצורה והצבע מסייעים בשינון וזיהוי הצירופים, ובכך מקלים על פענוח הטקסט והניקוד. לאחר שינון ומעבר על מגוון דוגמאות, התלמיד מצליח לקלוט באופן אינטואיטיבי את משמעותם של סימני הניקוד השונים, ואז אפשר להשמיט בהדרגה את עזרי הזיכרון, עד להגעה ליכולת קריאה שוטפת.

== יתרונות הגישה ==
* שימוש בכלים ידידותיים, המוכרים אינטואיטיבית לילדים
* פחות עומס על הזיכרון - צמצום של מעל ל־15 סימני הניקוד לחמש צורות צבעוניות בלבד.
* לימוד תוך חוויית משחק, המשרה ביטחון

== ראו גם ==
* מודעות פונולוגית
* גישות להוראת קריאה
* שיטת ליט"ף
* הגישה הסינתטית פונטית ללימוד קריאה

== קישורים חיצוניים ==
* [https://likro.co.il/ צורה צבע וצליל], דף הבית של יצחק תורג'מן מפתח השיטה
* [http://cms.education.gov.il/EducationCMS/applications/mankal/arc/sc9h6_3_2.htm רשימת ספרי עזר להוראת הקריאה] חוזר מנכ"ל תשסג/9(א), כ"ט ניסן תשס"ג, 1 במאי 2003

==הערות שוליים==

קטגוריה:קריאה
קטגוריה:פדגוגיה
גומות ונוס

גב תחתון של אישה יושבת, עם גומות ונוס מסומנות בשני חצים
"גומות ונוס" (באנגלית: Dimples of Venus; מכונות גם "גומות גב", "גומות עכוז", "גומות ונוסיות") הן שתי שיניות (indentations) סימטריות במישור החיצי (הסגיטלי) שלעיתים ניתנות להבחנה על פני הגב התחתון האנושי, מעל השסע הבין-גלוטאלי. הן מופיעות בדיוק על פני השטח של שני מפרקי העצה והכסל, המיקום שבו מחוברת עצם העצה לעצם הכסל (ilium) של האגן.<ref></ref>

== סקירה כללית ==
המונח "גומות ונוס", אף שהוא לא פורמלי, הוא שם מקובל מבחינה היסטורית בתחום המקצוע הרפואי לטופוגרפיה השטחית של מפרקי העצה והכסל. השם הלטיני הוא fossae lumbales laterales ("שיניות מותניות צידיות"). שיניות אלו נוצרות על ידי רצועה קצרה הנמתחת בין קוץ הכסל האחורי העליון (PSIS) של האגן לעור.

הן קרויות על שם ונוס, אלת היופי הרומית, ולעיתים מקושרות לסמל של יופי ושל אסתטיקה. ניתן להבחין בהן הן בגב הנשי והן בזה הגברי, אך הן נפוצות יותר ובולטות יותר בקרב נשים.

שימוש נוסף במונח "גומות של ונוס" באנטומיה כירורגית מתייחס לשתי שיניות סימטריות בחלקה האחורי של עצם העצה, המכילות גם תעלה ורידית. הן משמשים נקודת ציון למציאת ההיבטים המפרקיים העליונים של עצם העצה כנקודת מכוון להצבת בירגי גבעול בניתוחי עמוד השדרה.<ref>Youmans Neurological Surgery; 5th ed., 2004</ref>

בשנות ה-20 של המאה ה-20 הפכו גומות ונוס למיקום פופולרי בקרב נשים לפירסינג.<ref></ref>

==קישורים חיצוניים==

== הערות שוליים ==

קטגוריה:גו
קרחון רוב

קרחון רוֹב (באנגלית: Robb Glacier) הוא קרחון בחוף שקלטון, בשטח חסות רוס, שבאנטארקטיקה.

אורכו של הקרחון 64 קילומטרים.

הקרחון זורם מפסגת קלארקסון לכיוון צפון, לאורך הצד המזרחי של רכסי סופטבד, בין הר כרייסט צ'רץ' והר לונגסטאף; הקרחון נשפך אל מדף הקרח רוס בסמוך לכף גולדי.

גובהו של הקרחון 271 מטרים מעל פני הים.

== היסטוריה ==
=== גילוי ומיפוי הקרחון ===

משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) 1959–1960, גילתה את הקרחון עת שחצתה אותו בדרכה לקרחון לורי.

=== מקור השם ===

משלחת הסקר קראה לקרחון על שמו של מורי רוב (Murray Robb), מפקד המשלחת.

== לקריאה נוספת ==

<div class="mw-content-ltr">• J.A. GRIGGS, J.L. BAMBER, [https://www.igsoc.org/journal/57/203/j10j103.pdf Antarctic ice-shelf thickness from satellite radar altimetry], Journal of Glaciology, Vol. 57, No. 203, 2011</div>

<div class="mw-content-ltr">• S. Bannister, J. Yu, B. Leitner, B. L. N. Kennett, [https://academic.oup.com/gji/article/155/3/870/631318 Variations in crustal structure across the transition from West to East Antarctica, Southern Victoria Land], Geophysical Journal International, Volume 155, Issue 3, December 2003, Pages 870–880, https://doi.org/10.1111/j.1365-246X.2003.02094.x</div>

<div class="mw-content-ltr">• Charles R. Bentley, John W. Glough, Kenneth C. Jezek and Sion Shabtaie, [https://www.cambridge.org/core/journals/journal-of-glaciology/article/icethickness-patterns-and-the-dynamics-of-the-ross-ice-shelf-antarctica/404717B9A9EC3D24730FE7EE41C0285B Ice-thickness Patterns and the Dynamics of the Ross Ice Shelf, Antarctica], Journal of Glaciology, Volume 24, Issue 90 1979, pp. 287-294, DOI: https://doi.org/10.3189/S0022143000014805Published online by Cambridge University Press: 30 January 2017</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12703 קרחון רוב] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21696 קרחון רוב] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=12203&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון רוב] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25594118 מפת אזור קרחון רוב]
* [http://www.marineregions.org/gazetteer.php?p=details&id=57649 קרחון רוב] באתר marineregions
* [http://distancebetween.info/robb_glacier מחשבון מרחקים - המרחק מקרחון רוב לאתרים סמוכים]

== הערות שוליים ==

רוב
רוב
השסע הבין-גלוטאלי

השסע הבין-גלוטאלי (באנגלית: Intergluteal cleft; ידוע גם בשמות: Natal cleft ו-Cluneal cleft) הוא החריץ שמפריד בין שני חלקי העכוז, העובר ממש מתחת עצם העצה לחיץ הנקביים,<ref></ref> ומכונה כך מכיוון שהוא מהווה את הגבול הנראה לעין בין שתי הבליטות המעוגלות החיצוניות של שני שרירי העכוז הגדולים.

שמות אחרים לו הם השסע האנאלי, קרנה אנאליס (Crena analis), הזירה הבין-גלוטאלית (Arena interglutealis) ורימה אני (Rima ani). השסע הבין-גלוטאלי ממוקם מעל לפי הטבעת.

ישנן מספר הפרעות שעלולות להשפיע על השסע הבין-גלוטאלי, ביניהן פסוריאזיס הפוכה (Inverse psoriasis ),<ref></ref> תסמונת נסיגת עצם-הזנב (Caudal regression syndrome)<ref></ref> וציסטה פילונידלית.

==קישורים חיצוניים==

== הערות שוליים ==

קטגוריה:אגן
יהודה זיאת

הרב יהודה זיאת (1935 - 30 באפריל 2020) היה איש חינוך ועסקן חרדי-ספרדי, מייסד ונשיא מוסדות שתילי זיתים, מקים ישיבת משכן ידידיה.

== ביוגרפיה ==
נולד בחלב, שבסוריה, בשנת 1935, לרב שמעון זיאת.

עלה לארץ, והתקבל ללמוד בישיבת פוניבז' אצל הרב אלעזר מן שך.

אחר נישואיו התקרב לרב חיים שאול גריינמן ונחשב לאחד ממקורביו, ואף שימש כנהגו במשך מספר שנים<ref></ref>.

בשנת 1976 פתח את תלמוד התורה הספרדי שתילי זיתים בבני ברק, העומד כיום תחת ניהולו של בנו שמעון זיאת. בתלמוד התורה לומדים, נכון ל-2020, כ-1,000 תלמידים<ref></ref>.

בשנת 2007 פתח את הישיבה לצעירים משכנות הרועים בבני ברק. בראשה עומד הרב ישועה אללוף.

בא' באלול ה'תשס"ז, הקים בסיוע בנו הרב אברהם ישעיהו את ישיבת משכן ידידיה במושב יסודות, ובראשותה העמיד את הרב ברוך צבי לב. בתחילת זמן קיץ ה'תשע"ה התפצלה הישיבה וראש הישיבה עם קבוצת תלמידים פתחו בתל אביב-יפו את ישיבת יסודות התורה. שתי הישיבות זכו להצלחה<ref></ref>.

נפטר ב-30 באפריל 2020, הלווייתו התקיימה במתכונת מצומצמת<ref></ref> בשל מגפת הקורונה.

== חיים אישיים ==
היה נשוי לחנה זיאת (נפטרה באלול תשע"ה), ולהם שני בנים, שמעון ואברהם ישעיהו, המחזיקים בתפקידי ניהול במוסדותיו<ref></ref>, וחמש בנות.

== קישורים חיצוניים ==
[https://www.kikar.co.il/357998.html רגליו על הקרקע אך ראשו אי שם בשמים], הרב רחמים זיאת-קצין באתר כיכר השבת, ז' באייר ה'תש"ף

== הערות שוליים ==

קטגוריה:אנשי חינוך חרדים ישראלים
2020 04
קטגוריה:ישראלים ילידי סוריה
קטגוריה:יהודים הקבורים בהר המנוחות
קטגוריה:ישראלים שנולדו ב-1935
קטגוריה:ישראלים שנפטרו ב-2020
Little Things

"Little Things" (בעברית: דברים קטנים) הוא סינגל של ג'סיקה מאובוי, מתוך אלבומה Hilda .

עם יציאתו של השיר, הסבירה מאובוי כי: <ref></ref> בנוסף, היא אמרה: <ref></ref>

היא כתבה בחשבון האינסטגרם שלו כי השיר שלה, שנכתב במקור על אמה, .<ref></ref><ref></ref><ref></ref>

השיר היה מועמד בקטגוריית הזמרת הטובה ביותר ווידאו השנה בפרסי המוזיקה ARIA .

== ביקורת ==
לורן מ-Sounds of Oz אמרה: <ref></ref>

== וידאו קליפ ==
הווידאו קליפ ל-"Little Things" יצא ב-31 ביולי 2019. הקליפ צולם בסט אחד, מאובוי נשברה בבכי במהלך הקליפ ואמרה כי: <ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
! rowspan="2" |אוסטרליה
|21 ביוני 2019
|הזרמת מוזיקה • הורדה דיגיטלית
| rowspan="2" |Sony Music Australia
|-
|9 באוגוסט 2019
|תקליט
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ג'סיקה מאובוי
קטגוריה:שירים באנגלית
קטגוריה:סינגלים בהוצאת סוני מיוזיק אוסטרליה
כף גולדי

כף גולדי (באנגלית: Cape Goldie) היא לשון יבשה בצידו הדרומי של שפך קרחון רוב אל מדף הקרח רוס, בחוף שקלטון, שבאנטארקטיקה.

הכף נמצאת 9 קילומטרים צפונית-מזרחית מהר מיטשל.

== היסטוריה ==
=== גילוי הלשון ===

לשון היבשה התגלתה על ידי המשלחת הבריטית הלאומית האנטארקטית, אשר חקרה את אנטארקטיקה בין השנים 1901–1904.

=== מקור השם ===

לשון היבשה נקראת על שם סר ג'ורג' טאובמן גולדי, חבר הוועדה אשר הכינה את הטיוטה הסופית של ההנחיות למשלחת הבריטית.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=b-FwBY8bia0C&pg=PA253&lpg=PA253&dq=%22Cape+Goldie%22&source=bl&ots=laONOrxuPz&sig=ACfU3U1M6WJ1VNn3UVMu8_Z6yxnVL9sphA&hl=en&sa=X&ved=2ahUKEwiB5LDX45DpAhVS4aQKHSpAAUUQ6AEwD3oECAgQAQ#v=onepage&q=%22Cape%20Goldie%22&f=false Sailing Directions for Antarctica: Includes Islands South of Latitude 60°], P 253</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5800 כף גולדי] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20558 כף גולדי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=125773 כף גולדי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5453&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף גולדי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

גולדי
גולדי
לעמי

הנאום המודפס
לעמי (בגרמנית: An Mein Volk, בתעתיק: אן מיין פולק) הוא נאום מפורסם אשר נישא בידי פרידריך וילהלם השלישי, מלך פרוסיה ב-17 במרץ 1813. מלך פרוסיה נשא את הנאום בברסלאו (כיום ורוצלב בפולין) בפני נתיניו, והוא הודפס כמסמך והופץ ברחבי הממלכה. בנאום זה הודיע המלך על הצטרפותה של פרוסיה למלחמת הקואליציה האנטי-צרפתית השישית כנגד נפוליאון בונפרטה, ופתח בכך את המערכה בגרמניה (1813).

הרקע לנאום היה חוזה טילזיט אשר נחתם ב-1807 וסיים את מלחמת הקואליציה הרביעית. בחוזה זה התחייבה פרוסיה לצמצם את צבאה ולוותר על חלק מאדמותיה. ב-1812 אולצה פרוסיה לחתום על חוזה נוסף עם נפוליאון (חוזה פריז), אשר במסגרתו כמחצית מהצבא הפרוסי נשלח לסייע במלחמת רוסיה-צרפת, והגרנד ארמה קיבל אישור מעבר חופשי על אדמת פרוסיה. ההסכם עורר מלכתחילה התנגדות עזה בפרוסיה, והפרוסים עשו כל שביכולתם כדי להתחמק מהמחויבויות שנבעו ממנו. ב-30 בדצמבר חתם הגנרל לודוויג יורק פון וארטנבורג על אמנת טאורוגן עם הרוסים. אמנה זו סיימה את המעורבות הפרוסית במלחמת רוסיה-צרפת. מלך פרוסיה התכחש בתחילה להסכם זה, אולם בהדרגה התברר שהצרפתים מפסידים במלחמה וכוחות רוסיים החלו לזרום למזרח פרוסיה. לפיכך, הציב המלך מספר דרישות בפני הצרפתים. תגובתו של נפוליאון הייתה שליחת 25,000 חיילים לברלין בפיקודו של פייר אוז'רו. ב-21 בינואר נמלט המלך מברלין והגיע אל ברסלאו כעבור ארבעה ימים. ב-17 במרץ הוא נשאם את הנאום "לעמי" בו הודיע על נטישה סופית של החוזה עם צרפת.

בנאום זה, פנה המלך אל נתיניו "הפרוסים והגרמנים" וקרא להם להיות מאוחדים סביב המדינה והכתר כדי לשחרר את המדינה מהעול הצרפתי השנוא.

==קישורים חיצוניים==

* [http://www.documentarchiv.de/nzjh/preussen/1813/an-mein-volk_friedrich-wilhelmIII-aufruf.html הנאום בגרמנית]
* [http://germanhistorydocs.ghi-dc.org/sub_document.cfm?document_id=3556 הנאום בתרגום לאנגלית]

קטגוריה:ממלכת פרוסיה
קטגוריה:המלחמות הנפוליאוניות
קטגוריה:1813
קטגוריה:נאומים
קטגוריה:ורוצלב: היסטוריה
מקפניה

מקפניה (שם מדעי: Makapania) הוא סוג נכחד של מעלה גירה מקבוצת היעלים שחי בתקופת הפליוקן עד הפליסטוקן שלפני 3 עד 1 מיליון שנה מזמננו, בדרומה ובמזרחה של אפריקה. סוג זה הוגדר ב-1957 והוא כולל מין יחיד - Makapania broomi. הממצאים התגלו במספר אזורים, רבים מהם בדרום אפריקה בהם גם במקאפנסחאט.

המקפניה היה דומה לכבש מודרני, אך גדול יותר עם משקל ממוצע של 263 קילוגרם, והוא היה בעל מפתח קרניים עבות מאוד בדומה לפרים. מבנה שיניו התאים הן לאכילת עלים והן לרעייה של עשבים בסוואנה הפתוחה בקרבת מקורות מים. הוא כנראה חי בעדרים והתגונן בעזרת קרניו הגדולות.

יעל זה בעל קשר לכבש המושק המודרני והוא כנראה שייך לקבוצה כבשי שור, שרובה התקיימה בתנאים קרים יותר וגידלו פרווה עבה. כמותו הם מזוהים בקרניהם העבות השונות מאלה של שאר היעלים.

==קישורים חיצוניים==

קטגוריה:יעלים פרהיסטוריים
קטגוריה:מגה-פאונה של הפליסטוקן באפריקה
קטגוריה:יונקים שחיו בפליוקן באפריקה
קטגוריה:יונקים שחיו בפליסטוקן באפריקה
קטגוריה:מאובני טקסונים שתוארו ב-1957
יחידה 1644

יחידה 1644 (ביפנית: 栄1644部隊) הידועה גם בשמות: "יחידה אי", "יחידת טאמה" או "יחידת ננקינג" הייתה יחידה צבאית של הצבא היפני הקיסרי, אשר עסקה בלוחמה ביולוגית. היחידה הפעילה מעבדה ועסקה בפיתוח חיידקים קטלניים והפעלתם במהלך מלחמת סין-יפן השנייה.

==היסטוריה==
היחידה הוקמה ב-1939 במהלך מלחמת סין-יפן השנייה בידי המחלקה למניעת מגפות וטיהור מים של הצבא היפני הקיסרי. במקור היא נועדה לשמש כיחידת משנה של יחידה 731. המעבדה של היחידה הייתה ממוקמת בעיר ננקינג שבחלקים הכבושים של סין. שירו אישיאי שימש כמפקדה הראשון של היחידה, לפני שהועבר לפקד על יחידה 731 ובמקומו מונה קולונל אוטה. בפברואר 1943 מונה סאטו שונג'י למפקד היחידה.

היחידה כללה בשיאה 1,500 אנשים, והכשירה מדי שנה כ-300 בקטריולוגים חדשים. פרט לפיתוח חיידקים, עסקה היחידה גם בגידול פרעושים שישמשו כנשאים עבור החיידקים. הצבא הקיסרי עשה שימוש בנשק הביולוגי שיוצר בידי היחידה, והפעיל אותו כנגד הצבא הסיני וכנגד האוכלוסייה האזרחית הסינית. הנשק הביולוגי של היחידה הופץ באמצעות ריסוס, פרעושים, והרעלת בארות. אנשי היחידה נפלו בשבי הצבא האדום במהלך מבצע סערת אוגוסט, וסאטו נידון על פשעי מלחמה במהלך משפט פושעי המלחמה בחברובסק. הוא הודה ביכולות הגבוהות של היחידה, וכן בכך שנעשה שימוש בנשק הביולוגי שיצרה כנגד אזרחים, אולם טען כי היחידה מעולם לא ערכה ניסויים בבני אדם (להבדיל מיחידה 731). הוא נידון ל-20 שנות מאסר, אולם שוחרר כבר ב-1956. עם זאת, חוקר אנונימי שלא הסכים לפרסם את שמו, אולם טען שהוא קשור ליחידה 1644, טען בניגוד להכחשתו של סאטו, שהיחידה כן ביצעה ניסויים בבני אדם אשר כללו הזרקות של כולרה, טיפוס הבהרות ודבר הבלוטות.

==לקריאה נוספת==
* Gold, Hal (2004), Unit 731 Testimony, Tuttle Publishing.

קטגוריה:פשעי מלחמה של יפן במלחמת העולם השנייה
קטגוריה:מלחמת סין–יפן השנייה
קטגוריה:גופי ניסוי
קטגוריה:אתיקה רפואית
קטגוריה:הצבא היפני הקיסרי
קטגוריה:נשק ביולוגי
קטגוריה:סין במלחמת העולם השנייה
קטגוריה:ניסויים בבני אדם
קטגוריה:ניסויים רפואיים בבני אדם
קטגוריה:יפן: נשק להשמדה המונית
קרחון לורי

קרחון לורי או קרחון לאורי (באנגלית: Lowery Glacier) הוא קרחון בסמוך לרכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

אורכו של הקרחון 110 קילמטרים.

הקרחון זורם לכיוון צפון ממישור הנסיך אנדרו; לאורך הצד המזרחי של רכס המלכה אליזבת; ונשפך אל קרחון נמרוד.

קרחון דורר הוא יובל של קרחון לורי.

== היסטוריה ==
=== גילוי הקרחון ===

הקרחון התגלה על ידי משלחת הסקר הגאולוגי והטופוגרפי של ניו זילנד; אשר חקרה את האזור בעונת המחקר (הקיץ האנטארקטי) 1959–1960.

=== מקור השם ===

שמו של הקרחון ניתן לו על ידי משלחת הסקר הגאולוגי והטופוגרפי של ניו זילנד.

הקרחון נקרא על שמו של ג'יי. ה. לורי (J.H. Lowery), חבר המשלחת, אשר נפצע עת שחתול השלג בו נסע, נפל לתוך נקיק קרח, בסמוך לכף סלבורן, בנובמבר 1959.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9079 קרחון לורי] באתר הסקר הגאולוגי של ארצות הברית
* [https://www.mindat.org/feature-6637213.html קרחון לורי] באתר mindat
* [http://distancebetween.info/lowery_glacier מחשבון מרחקים - המרחק בין קרחון לורי לאתרים סמוכים]

== הערות שוליים ==

לורי
לורי
בזניה

בזניה (בהונגרית: Bezenye) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבזניה מספר התושבים נמצא בירידה. כך, בשנת 1990 חיו בכפר 1,568 תושבים, ובשנת 2019 רק 1,256 תושבים.

==יהודי בזניה==
בבזניה חיו יהודים בתקופות זמן שונות. בשנת 1869 היו ארבעת היהודים בכפר חלק מקהילת ראיקה.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|4
|1,304
|-
|1910
|5
|
|-
|1920
|5
|
|-
|1930
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
דרנוז'לי

דרנוז'לי (בהונגרית: Darnózseli) הוא כפר במחוז גיור-מושון-שופרון, שבצפון-מערב הונגריה.

==יהודי דרנוז'לי==
בדרנוז'לי חיו יהודים ובמקום קיים עד היום בית קברות יהודי.
בית הקברות היהודי

מספר היהודים שחיו בכפר:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|37
|
|-
|1880
|39
|1,335
|-
|1910
|34
|
|-
|1920
|9
|
|-
|1930
|12
|
|-
|1941
|9
|1,400
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
יבגני פרולוב

יבגני קונסטנטינוביץ' פרולוב (ברוסית: Евгений Константинович Фролов; נולד ב-5 בפברואר 1988) הוא כדורגלן רוסי המשחק כשוער מועדון קריליה סובייטוב סמרה.

== קריירת מועדונים ==
ב-29 ביוני 2019 הוא חתם בסוצ'י.<ref></ref>

ב-2 בפברואר 2020 הוא חתם על חוזה לשנתיים עם קריליה סובייטוב סמרה.<ref></ref> באפריל 2020 הוא העניק ריאיון לעיתונאי הספורט בו הוא מתח ביקורת על הנשיא פוטין, ואמר שהוא לא הצליח לנקוט בפעולה מוחשית לתמיכה בעסקים ובאוכלוסייה בעת המאבק התפרצות נגיף הקורונה ברוסיה.<ref></ref>

== קישורים חיצוניים ==

 

== הערות שוליים ==

קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני מורדוביה סרנסק
קטגוריה:כדורגלני טורפדו מוסקבה
קטגוריה:כדורגלני דינמו מוסקבה
קטגוריה:כדורגלני קובאן קרסנודאר
קטגוריה:כדורגלני בלטיקה קלינינגרד
קטגוריה:כדורגלני אורנבורג
קטגוריה:כדורגלני סוצ'י (2018)
קטגוריה:כדורגלני קריליה סובייטוב סמרה
קטגוריה:רוסים שנולדו ב-1988